[{"text_idx": "#000000", "text": "FLEXIS yn arwain yr ymchwil i dyrbin nwy amonia/hydrogen cyntaf y byd"}, {"text_idx": "#000005", "text": "\u201cGall yr economi hydrogen gael ei chefnogi trwy ddefnyddio amonia, ond mae amonia yn cyflwyno sawl her o safbwynt cynhyrchu llawer o bw\u0302er, er enghraifft allyriadau uchel ac aneffeithlonrwydd sylweddol. Nod y prosiect, felly, yw datblygu cenhedlaeth newydd o gylchoedd tyrbin nwy, sy\u2019n gallu cynyddu effeithlonrwydd ochr yn ochr a\u0302 lliniaru allyriadau, heb fod dim ond dw\u0302r a nitrogen yn dod allan. Bydd y nitrogen hwnnw\u2019n cael ei gasglu, ei storio ac yn ddiweddarach yn cael ei ddefnyddio i oeri cydrannau, i gynhyrchu rhagor o ynni ac i wresogi ardaloedd."}, {"text_idx": "#000006", "text": "Hon fydd y system gyntaf yn y byd i fedru cyfuno defnydd o electrodanwydd newydd trwy gyfuno amonia/hydrogen ag egwyddorion thermoddeinamig uwch i gynhyrchu pw\u0302er gla\u0302n sy\u2019n gwneud elw.\u201d"}, {"text_idx": "#000007", "text": "Ar o\u0302l gwneud y gwaith ymchwil cychwynnol yng Nghanolfan Ymchwil y Tyrbin Nwy yn ardal arddangos FLEXIS yng Nghastell-nedd Port Talbot, mae FLEXIS yn bwriadu gosod tyrbin nwy amonia/hydrogen newydd i drawsffurfio\u2019r ymchwil yn ymarfer trwy ddefnyddio amonia gwyrdd i ddarparu ynni carbon sero i\u2019r ganolfan ymchwil."}, {"text_idx": "#000008", "text": "Bydd yr ymchwil yng ngofal ymchwilwyr FLEXIS, sef prosiect a luniwyd i gynyddu gallu ymchwil systemau ynni Cymru a chefnogi\u2019r llywodraeth i gyflawni targedau Sero Net."}]